OpenLLM-France/wikimedia huggingface dataset:
# Nicholas Milton

Nicholas Christopher Milton AO (Sydney, 1968) és un director d'orquestra i violinista australià.

## Carrera

Va estudiar violí amb Gillian McIntyre, Robert Pikler i Harry Curby, i es va graduar al Conservatori de Sydney. Va acceptar una beca a la Universitat Estatal de Michigan, on va estudiar violí, direcció, teoria de la música, i filosofia oriental. Va donar classes a la Universitat de Boston i a la Juilliard School, i fou artista-resident a la Universitat de Ciutat de Nova York.
Milton és conegut per la seva feina mentre era director en cap de la Canberra Symphony Orchestra i la Willoughby Symphony a Austràlia, i l'Orquestra del Teatre Estatal de Saarland (Saarländischen Staatstheater) a Alemanya. És director convidat permanent del Orquestra Filharmònica de Zagreb i és director principal de l'Orquestra de Cambra de Croàcia.
Previ a la seva carrera com a director, Milton fou concertino de l'Adelaide Symphony Orchestra i violinista del Macquarie Trio, actuant amb el pianista Kathryn Selby.

## Premis i guardons

Els seus premis inclouen el Queen Elizabeth Silver Jubilee, el New York Master's Award in Conducting, i la Medalla d'Or de l'Sleider International Violin Competition.
El 2016 va ser premiat com a Membre de l'Ordre d'Austràlia (AO), "pels serveis significatius en les arts, particularment en la música clàssica orquestral, com a músic, director i director artístic".

## Personal

Milton té tres germans, tots ells van estudiar violí amb Gillian McIntyre.

## Referències

* 1 2 3 4 Bernadette Cruise, "Prom conductor a master of many musical parts", The Canberra Times, 2001, p. 10
* ↑ «Nicholas Milton lands chief conductor job in Germany», 14-02-2014. Arxivat de l'original el 13 de juliol 2015.
* ↑ «Milton lands top job in Germany», 24-02-2014.
* ↑ «Lliurament del premi». Arxivat de l'original el 2016-09-24. [Consulta: 6 gener 2017].

## Enllaços externs

* Pàgina web de Milton del Nicholas
# Nicholas McCarthy

«Nicholas McCarthy» té aquests significats:
* Nicholas McCarthy (director), director de cinema i guionista
* Nicholas McCarthy (pianista), pianista britànic
* Nick McCarthy (nascut el 1974), músic

## Vegeu també

* Nick McCarthy (jugador de rugbi), jugador de rugbi irlandès
# Nicholas Mirzoeff

Nicholas Mirzoeff és professor de Mitjans, Cultura i Comunicació a la Universitat de Nova York i un dels més destacats teòrics sobre cultura visual contemporània. Ha escrit alguns dels llibres més rellevants sobre aquesta matèria, entre ells Una introducción a la cultura visual (Paidós, 2003), Silent Poetry. Deafness, sign language and visual culture in Modern France (1995), The Visual Culture Reader (1998-2002), Watching Babylon: The War in Iraq and Global Visual Culture (2005) i The Right to Look. A Counterhistory of Visuality (2011). Darrerament, treballa sobre la cultura visual del canvi climàtic.

## Referències

* ↑ «Nicholas Mirzoeff». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# NCR

NCR té els següents significats:
* NCR Corporation (de l'acrònim en anglès de National Cash Register), empresa de tecnologia ubicada als Estats Units
* National Catholic Reporter, diari dels Estats Units
* Metro Manila o Regió de la Capital Nacional (del nom en anglès National Capital Region), àrea metropolitana de Manila, capital de les Filipines
* Territori de la Capital Nacional de Delhi (del nom en anglès National Capital Region), àrea metropolitana de Delhi, capital de l'Índia
# Nastina

Les Nastines (Nastinae) són una subtribu dels bambús (tribu Bambusia de la família de les poàcies)

## Genères

Costa de 6 gèneres:
* Decaryochloa
* Greslania
* Hickelia
* Hitchcockella
* Nastus
* Perrierbambus
# Lluís Llagostera i Casadevall

Lluís Llagostera i Casadevall (Manlleu, Osona, 1800 - Saint-Trivier-de-Courtes, França, 11 de gener del 1844) va ser un comandament carlí de la primera guerra carlina i home de confiança del general Ramon Cabrera.
El 1821 va entrar a files dels reialistes catalans del baró d'Eroles i va arribar a ser tinent coronel. Acabada la guerra fou reclassificat com a tinent de cavalleria i serví al batalló de Bailen. Ascendit a capità, s'escapà de Lleida el 1834 amb el capellà del batalló per a ingressar a les files carlines de Quílez i Carnicer. Serví més tard a les ordres de Cabrera fins al final de la primera guerra, moment en què hagué de refugiar-se a França amb la seva família i de viure amb grans penúries econòmiques fins a morir el 1844.

## Notes

* ↑ Algunes fonts l'anomenen Llangostera i ho consideren el sobrenom, però documentació personal del seu exili a França el fan fill de Manlleu i en fixen el nom
# Novaculichthys

Novaculichthys és un gènere de peixos de la família dels làbrids i de l'ordre dels perciformes.

## Taxonomia

* Novaculichthys macrolepidotus (Bloch, 1791)
* Novaculichthys perlas (Wellington, Allen i Robertson, 1994)
* Novaculichthys taeniourus (Lacépède, 1801)
* Novaculichthys woodi (Jenkins, 1901)

## Referències

* ↑ Myers, R.F., 1991. Micronesian reef fishes. Second Ed. Coral Graphics, Barrigada, Guam. 298 p.
* ↑ Parenti, P. i J.E. Randall, 2000. An annotated checklist of the species of the labroid fish families Labridae and Scaridae. Ichthyol. Bull. J.L.B. Smith Inst. Ichthyol. (68):1-97.
* ↑ Randall, J.E., G.R. Allen i R.C. Steene, 1990. Fishes of the Great Barrier Reef and Coral Sea. University of Hawaii Press, Honolulu, Hawaii. 506 p.
* ↑ Randall, J.E. i J.L. Earle, 2002. Review of the Hawaiian razorfishes of the genus Iniistius (Perciformes: Labridae). Pac. Sci. 56(4):389-402.
* ↑ ITIS (anglès)
* ↑ Catalogue of Life (anglès)
# Novaculichthys taeniourus

Novaculichthys taeniourus és una espècie de peix de la família dels làbrids i de l'ordre dels perciformes que es troba des del Mar Roig fins a Sud-àfrica, les Tuamotu, les Illes Ryukyu i les Hawaii. També des del Golf de Califòrnia fins a Panamà, incloent-hi les Illes Galápagos.
Els mascles poden assolir els 30 cm de longitud total.

## Referències

* 1 2 FishBase (anglès)
# Nabaganga

Nabaganga és un riu de Bengala Occidental i Bangladesh, una derivació del Matabhanga, sorgida al districte de Nadia o Nadiya i que entra després a Bangladesh; corre en direcció sud-est passant per Jhanidah, Magura, Nahata, Naldi i Lakshmipasa, i s'uneix al Madhumati, Antigament fou un riu separat que tenia naixement a Damurhuda no lluny del seu origen actual. És navegable per bots fins a dues tones en temps de pluja.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Lluís Aymamí i Baudina

Lluís Aymamí i Baudina (Barcelona, 1899 – Mèxic, 1983) fou un periodista català. Va fer estudis primaris a Barcelona, on també fou membre d'una congregació dels Lluïsos. Inicialment treballà com a administratiu fins que va publicar a la secció d'esports de La Publicitat, dedicant-se des d'aleshores la periodisme professional. També va publicar a La Nau i La Humanitat. Durant la dictadura de Primo de Rivera milità a Acció Catalana, d'on el 1931 passà a ERC.
Durant els fets del sis d'octubre de 1934 fou l'únic periodista que va romandre al Palau de la Generalitat de Catalunya al costat del president Lluís Companys, raó per la qual fou detingut. El 1936 succeí Joaquim Ventalló i Vergés com a director de La Rambla, periòdic que col·laborà en la seva fundació, alhora que abandonava ERC per a militar en el PSUC.
Durant la guerra civil espanyola fou director de Suport, òrgan del Socors Roig Internacional, i durant els darrers mesos de la guerra dirigí Treball. En acabar la guerra marxà a Mèxic, on fou vocal de la Comunitat Catalana de Mèxic. El setembre de 1940 fou expulsat del PSUC per participar en una reunió fraccional i formà part del Moviment Social d'Emancipació Catalana. Col·laborà també a Endavant, òrgan del Moviment Socialista de Catalunya. Uns anys més tard, però, tornà al PSUC.
El 1942 va dirigir durant uns mesos El Poble Català, fou membre del patronat que organitzava els Jocs Florals de la Llengua Catalana a Mèxic. Després treballà com a redactor d'esports d'El Sol de México i presidí la Unió de Periodistes Catalans a Mèxic.
El seu fill Jordi Aymamí i Puig (Barcelona, 4 d'abril de 1925 - Mèxic, 1985) fou enviat a l'URSS durant la guerra civil espanyola. El 1946 es reuní a Mèxic amb la seva família. Ha treballat com a periodista a Excelsior i com a comentarista de temes internacionals a la televisió de Mèxic, on hi va morir de càncer.

## Obres

* Sacrifici. Idil·li en un acte (1923)
* Amb els braços oberts. Reportatge de l'Estatut (1932)
* Macià, trenta anys de política catalanista (1933)
* El sis d'octubre tal com jo l'he vist (1935)
* En memòria de Manuel González Alba (1978)

## Referències

* ↑ Riera i Llorca, Vicenç. Els exiliats catalans a Mèxic. Barcelona: Editorial Curial, 1994, p. 228.
* ↑ «Manifestaciones del auditor de guerra. Lista oficial de detenidos». La Vanguardia, 20-10-1934.
* ↑ Pagès, Pelai. Diccionari Biogràfic Del Moviment Obrer als Països Catalans, p. 140.
* ↑ «Necrológica de Jorge Aymamí Puig». ABC, 28-11-1985.
# Nico Santos (cantant)

Nico Wellenbrink (7 de gener de 1993, Bremen), més conegut com a Nico Santos és un cantant i cantautor alemany-espanyol. A Alemanya es un cantant molt conegut. Ha fet cançons amb molt artistes (Lena, DJ Topic, Jamule) com també ha fet les lletres de alguns cantants (Mark Forster, Shindy, Helene Fischer, Bushido). L'any 2020 va participar en el nou festival musical creat per Stefan Raab i organitzat per ProSieben (Festival de la Cançó d'Europa Lliure) i així com per la productora Brainpool TV i va representar a Espanya. Va obtenir la victòria amb 104 punts i es va convertir en el primer guanyador d'aquest festival.

## Biografia

Nico Santos va néixer a Bremen i va viure el seus primer anys a Espanya. És fill de l'actor alemany Egon Wellenbrink i d'una dona anomenada Lisa, i la seva germanastra és l'actriu Susanna Wellenbrink. També té una germana petita que està estudiant a Palma.
Va rebre el suport del seus pares des de molt petit. A més, va rebre classes de piano amb la seva germana petita Clarissa.
L'any 2020, va participar en l'edició debut del Festival de la Cançó d'Europa Lliure, on va representar a Espanya i va obtenir la victòria amb 104 punts.

## Discografia

* Rooftop
* Safe
* Unforgettable
* Better (amb la Lena)
* Play with Fire
* Like I Love You
* Running Back to You (amb en Martin Jensen i l'Alle Farben

## Aparicions en TV

Nico va fer el seu debut al programa de televisió com Tiger Rat en Rote Rosen (Roses vermelles) en 2015.

## Premis i reconeixements

* Nickelodeon Kids' Choice Awards en la categoria d'equip favorit: Alemanya, Austria, Suïssa (La veu d'Alemanya)

## Vida privada

Santos ha viscut tant a Alemanya com a les Illes Balears (a Mallorca) durant un curt període i és d'on ve el seu nom artístic espanyol. Sap parlar català i castellà a més de l'alemany perque va anar a l'escola primària en Es Capdellá.
Als 12 anys va començar a estudiar escola intermèdia a l'IES Bendinat a Espanya. Més tard, va passar a obtenir un títol en Master d'enginyeria a Colònia, Alemanya. Cal destacar que ha treballat de cambrer.
D'altra banda, Nico prefereix mantenir la seva vida amorosa fora del focus d'atenció.

## Curiositats

* Per les fotos que puja a la seva conta d'Instagram, sembla mantenir-se en bona forma. Per contra, també li agrada ballar, que és una forma ràpida i divertida de cremar els quilos de més.

## Referències

* ↑ «Nico Santos representará a España en el Free ESC». [Consulta: 14 maig 2020].
* ↑ «España gana el 'Eurovisión' alemán con Nico Santos y su tema 'Like i love you'». [Consulta: 17 maig 2020].
* ↑ «FreeESC: Nico Santos competeix per Espanya». Arxivat de l'original el 2021-11-24. [Consulta: 14 maig 2020].
* ↑ «Nico Santos gewinnt Free ESC, während Helge Schneider für Deutschland mit am Start war». [Consulta: 17 maig 2020].

## Enllaços externs

* Nico Santos - Lloc web oficial
Plantilla:Participants Europa Llliure
Viccionari
# Lluís Carreras

Lluís Carreras és el nom dels següents personatges:
* Lluís Carreras i Aragó (Barcelona, 1835 -1907), oftalmòleg
* Lluís Carreras i Ferrer (Sant Pol de Mar, 1972), futbolista i entrenador català
* Lluís Carreras i Mas (Sabadell, 1884 - Barcelona, 1955), clergue, escriptor, periodista i intel·lectual cristià
# Nitrit de bari

El nitrit de bari és un compost inorgànic del grup de les sals, constituït per anions nitrit ${\ce {NO2-}}$ i cations bari ${\ce {Ba^{2+}}}$ la qual fórmula química és ${\ce {Ba(NO2)2}}$.
Es presenta en forma de cristalls incolors que cristal·litzen en el sistema hexagonal. La seva densitat és 3,234 g/cm³ i es descompon quan s'escalfa fins al 267 °C. És soluble en aigua, a 25 °C se'n dissolen 79,525 g en 100 ml d'aigua. Forma un hidrat de fórmula ${\ce {Ba(NO2)2*H2O}}$ de color blanc amb una tonalitat grogosa, insoluble en etanol. Aquest hidrat comença a perdre aigua als 100 °C i es descompon a 217 °C.
S'obté per reacció del clorur de bari amb el nitrit de sodi segons la reacció:
${\ce {BaCl2 + 2NaNO2 -> Ba(NO2)2 + 2NaCl}}$
S'empra en síntesi orgànica, en la fabricació d'explosius i com a inhibidor de la corrosió.

## Referències

* ↑ Ropp, R. C.,. Encyclopedia of the alkaline earth compounds. Oxford: Elsevier, 2013. ISBN 9780444595539.
* ↑ «Barium Nitrite Facts, Formula, Properties, Uses» (en anglès), 26-03-2019. [Consulta: 10 octubre 2019].
# Lo Graner

Lo Graner és una muntanya de 1.040 metres que es troba al municipi de la Morera de Montsant, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Oakland (Missouri)

Oakland és una població dels Estats Units a l'estat de Missouri. Segons el cens del 2000 tenia 1.540 habitants.

## Demografia

Segons el cens del 2000, Oakland tenia 1.540 habitants, 448 habitatges, i 340 famílies. La densitat de població era de 991 habitants per km².
Dels 448 habitatges en un 33,3% hi vivien nens de menys de 18 anys, en un 66,5% hi vivien parelles casades, en un 8% dones solteres, i en un 23,9% no eren unitats familiars. En el 21,4% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,87.
Per edats la població es repartia de la següent manera: un 16,8% tenia menys de 18 anys, un 3,1% entre 18 i 24, un 20,7% entre 25 i 44, un 20,9% de 45 a 60 i un 38,5% 65 anys o més.
L'edat mediana era de 52 anys. Per cada 100 dones de 18 o més anys hi havia 59,1 homes.
La renda mediana per habitatge era de 65.000 $ i la renda mediana per família de 71.250 $. Els homes tenien una renda mediana de 60.063 $ mentre que les dones 37.132 $. La renda per capita de la població era de 27.583 $. Entorn del 2,3% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Oakland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Naohiro Ishikawa

Naohiro Ishikawa (Prefectura de Kanagawa, Japó, 12 de maig de 1981) és un futbolista japonès.

## Selecció japonesa

Naohiro Ishikawa va disputar 6 partits amb la selecció japonesa.

## Enllaços externs

* National Football Teams
* Japan National Football Team Database
# Neftepromíssel

Neftepromíssel - Нефтепромысел (rus) és un possiólok del krai de Krasnodar, a Rússia. Es troba a la riba esquerra del riu Psif, prop de la seva desembocadura al riu Adagum, a 22 km al nord-oest de Krimsk i a 93 km a l'oest de Krasnodar, la capital.
Pertany al municipi de Pàvlovski.
# Alexandromys shantaricus

Alexandromys shantaricus és una espècie de mamífer rosegador de la família dels cricètids. Viu a l'illa de Bolxoi Xantar (Rússia) i, més generalment, a les costes meridionals del mar d'Okhotsk. Es tracta d'un rosegador menut, amb una llargada de cap a gropa de 95-130 mm, la cua de 28-44 mm i un pes de fins a 51 g. El seu nom específic, shantaricus, significa ‘de Xantar’ en llatí.

## Referències

* ↑ «Alexandromys shantaricus» (en anglès). Societat Americana de Mastòlegs. [Consulta: 23 agost 2024].
# Corgi

«Corgi» té aquests significats:
* Corgi gal·lès de Cardigan, raça de gos gal·lesa
* Corgi gal·lès de Pembroke, raça de gos gal·lesa
* Corgi Motorcycle Co Ltd., fabricant d'escúters britànic
# Bosc del Sastre

El bosc del Sastre és una pineda del poble de Clariana de Cardener al municipi del mateix nom de la comarca del Solsonès. Està situada al nord de la masia de Cal Sastre entre la rasa del Rèvol (a ponent) i el límit amb la comarca del Bages (a llevant).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Bombaye

Bombaye (en neerlandès Bolbeek) és un antic municipi de Bèlgica a la Província de Lieja que el 1977 es va fusionar amb Dalhem, mentrestant que el barri de Mons passà a la ciutat de Visé. Compta am 688 habitants i té una superfície de 630 ha. El Berwijn forma la frontera amb la ciutat de Visé. L'escriptor i geòleg Xavier de Reul (1830-1895) hi va néixer.
Els primers esments escrits són Bubais (1108) i Bulsbeke (1147). Bombaye era una petita senyoria, propietat del capítol de la Mare de Déu d'Aquisgrà tot i fer part del País de Dalhem i la jurisdicció era compartida entre el capítol i el duc de Brabant.
El Tractat de partició del 1661 va atorgar el poble a la república de les Províncies Unides. Al Tractat de Fontainebleau (1785) la república va cedir Bolbeek a Àustria en bescanvi per a parts del País de Valkenburg.

## Llengua

Fins al segle xviii la llengua vehicular del poble era una variant ripuàric del neerlandès. A poc a poc el poble va francesitzar-se. Al segle xix, el neerlandès va desaparèixer completament.
* Església de Joan Baptista
* Masia al nucli dels Trixhes
* Verger d'arbres de baixa tija
* La capella de la tomba a Sangville

## Llocs d'interès

* La capella de la tomba de Sangville
             A Wikimedia Commons hi ha contingut multimèdia relatiu a: Bombaye

## Referències

* ↑ «Bombaye». Ajuntament de Dalhem.
* ↑ Gevers, Marie. «Reul (François-Xavier-Chrétien-Leon, De)». A: Bibliographie Nationale (pdf). Tom 30 Abatucci-Hanssens. Etablissements Emile Bruylant, 1958, p. 744-746.
* ↑ Del Vaux de Fouron, Henri Joseph Barthélemi. Dictionnaire géographique de la province de Liège. volum 1. Lieja: Editorial Jeunehomme, 1841, p. 75-78.
# Borville

Borville és un municipi francès situat al departament de Meurthe i Mosel·la i a la regió del Gran Est. L'any 2007 tenia 98 habitants.

## Demografia
### Població

El 2007 la població de fet de Borville era de 98 persones. Hi havia 40 famílies, de les quals 12 eren unipersonals (12 homes vivint sols), 8 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 42 eren l'habitatge principal de la família, 4 eren segones residències i 2 estaven desocupats. Tots els 48 habitatges eren cases. Dels 42 habitatges principals, 36 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 2 tenien dues cambres, 4 en tenien tres, 10 en tenien quatre i 25 en tenien cinc o més. 41 habitatges disposaven pel capbaix d'una plaça de pàrquing. A 16 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Borville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 8 | 65 a 69 | 8 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 4 | 35 a 39 | 0 |
| 8 | 30 a 34 | 4 |
| 0 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 8 |
| 8 | 5 a 9 | 0 |
| 4 | 0 a 4 | 12 |

## Economia

El 2007 la població en edat de treballar era de 53 persones, 42 eren actives i 11 eren inactives. De les 42 persones actives 39 estaven ocupades (23 homes i 16 dones) i 3 estaven aturades (3 homes). De les 11 persones inactives 4 estaven jubilades, 2 estaven estudiant i 5 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una empresa de comerç i reparació d'automòbils.
Dels 2 establiments de servei als particulars que hi havia el 2009, 1 era un paleta i 1 fusteria.
L'any 2000 a Borville hi havia 5 explotacions agrícoles que ocupaven un total de 615 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Borville a l'INSEE.
* Évolution et structure de la population Fitxa amb el detall de dades de Borville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bus Urbà de Cardedeu

El BUC o Bus Urbà de Cardedeu és un servei d'autobús gestionat per l'empresa Sagalés que consta de 25 parades.
El servei té un horari regular que cobreix les necessitats de transport escolar i que té com a punt de sortida inicial l'estació de trens de Rodalies de Catalunya. Les rutes cobreixen tots els barris del municipi, amb parades a la majoria d'equipaments com el pavelló municipal, la biblioteca i la piscina, a més de cobrir altres zones d'afluència com el Polígon Sud.
Els autobusos passen cada 30 minuts, des de les 6.20h fins a les 21.50 h, per les 25 parades que hi ha repartides per tot el municipi. El BUC està integrat a l'Àrea de Transport Metropolità de Barcelona i disposa d'una targeta de preu especial per les persones majors de 65 anys. Les targetes integrades es poden adquirir als estancs o a la pròpia Estació de Cardedeu.

## Vegeu també

* Cardedeu